**NAVODILA ZA DELO**

TOREK, 24. 3. 2020

DOPOLNILNI/DODATNI POUK (0. ura):

Na tej povezavi <https://interaktivne-vaje.si/> pod matematika 1.-5. razred najdeš polno zanimivih nalog, s katerimi boš lahko ponovil matematično snov.

MATEMATIKA (1. ura): REŠI, SAJ ZMOREŠ

Cilji:

* učenci seštevajo v množici naravnih števil do 100, vključno s številom 0, brez prehoda čez desetico
* uporabljajo računsko operacijo seštevanja pri reševanju matematičnih problemov
* izmerijo razdaljo in jo zapišejo z merskim številom in mersko enoto

V delovnem zvezku reši stran 71. Prvo nalogo reši v zvezek.

SPOZNAVANJE OKOLJA (2. ura): PREVERJANJE ZNANJA

Cilji:

* ponovijo, utrdijo, preverijo in v novih situacijah uporabijo pridobljeno znanje

V prilogi vam pošiljam preverjanje znanja. Večina vas ima to preverjanje že natisnjeno, nekateri tudi že rešeno. S tem boste samo ponovili snov, katero smo pred kratkim obravnavali. Rešite ga najkasneje do četrtka, ko imamo spet na urniku SPO.

SLOVENSKI JEZIK (3. ura): NAŠE PTICE – BRANJE IN RAZČLENJEVANJE BESEDILA

Cilji:

* glasno berejo besedilo
* upoštevajo pravopisna pravila
* prepišejo besedilo

Na strani 26 ali 27 si izberi ptico, katera ti je najbolj všeč. Izbrano besedilo najprej glasno preberi staršu. Nato ga čitljivo prepiši v zvezek. Pazi, da bo naslov zapisan z rdečo barvico. Pri prepisu pazi na velike začetnice in lepo pisavo.

ANGLEŠČINA (4. ura):

Učiteljica Romana je za vas pripravila učilnico za angleščino, kjer boste našli vse potrebno za delo.

GLASBENA UMETNOST (5. ura): RITMIZACIJA BESEDILA: ZVONČEK IN TROBENTICA

Cilji:

* ponovijo pesmico Vesela pomlad
* ritmično izrekajo besedilo pesmi
* ritmično izreko spremljajo na inštrumente, katere si ustvarijo sami

Na začetku ponovi pesmico: Vesela pomlad. Nato zberi celotno družino in ustvarite družinski orkester. Skupaj se boste naučili ritmično izrekati in spremljati pesem: Zvonček in trobentica. V prilogi vam pošiljam ritmični posnetek in navodila za delo. Po dolgem času boste slišali moj glas, kajti ritmični posnetek sem posnela sama.